‫حصار تاني للقلعة.
‫حصار أشد.
‫أنا بقى هخلي الأعداد ‫عشر الأضعاف.
‫وهمدهم بمال وسلاح ‫وطعام يكفيهم خمس سنين.
‫الصباح علشان يتخلص من شدة الحصار
‫إبتكر طريقة للتشفير بينه ‫وبين أتباعه من الرعاة.
‫- "فَقُبِّحَ وَجهُهُ..." ‫- ده معناها إن سيدنا محتاج معلومات
‫عن مخازن الغلال بالمعسكر.
‫وفي نفس الوقت
‫زيد ابن سيحون كان ‫بيجمع المال والشباب.
‫فالزموا السمع والطاعة
‫وابشروا النصر والجنة.
‫حسن كان شخصية فزة
‫برزك أميد
‫عينه عليك وغيرته منك كبيرة.
‫مسكين ابن سيحون
‫احذر منه وعامله معاملة الأخ.
‫عالم وقائد ومسيطر على القلوب.
‫زي ما كان بيوصفه ‫الإمام الغزالي دايماً.
‫إنه ليه ألف صورة.
‫زي الشيطان.
‫لكن بخلاف حصار القلعة
‫كان في حصار داخل حسن ‫الصباح من زوجته وحبيبته دنيا زاد.
‫احذرني يا حسن.
‫اللي قتل ابنها.
‫أنا عدوتك ليوم الدين.
‫كبش فداء لدعوته.
‫دعوة حسن الصباح.
‫أما الإلهام
‫فهو شيء لم ينكره العلم
‫وله أصول وقواعد.
‫اوعى
‫خلوه يحس بنار جهنم.
‫دخلوا السيدة دنيا زاد غرفتها.
‫- واقفلوا عليها الأبواب بكل أدب وإحترام. ‫- مش هسامحك يا حسن.
‫المرة دي إتفتحلك باب، ‫المرة دي هتموت على إيدي.
‫لو الكل صدقك
‫فأنا لأ.
‫دم ابني في رقبتك، ‫مش هسامحك يا حسن.
‫اوعى.
‫الحمد لله إنها رسيت ‫على التوبيخ وبس.
‫أنا من أول ما جيت القلعة ‫وأنا بسمع عن ابن سيحون ده.
‫مرعب!
‫أنا كمان كانت أول ‫مرة أشوف برزك أميد.
‫برزك اللي بألف شهيد.
‫بيقولوا إن هما الأتنين دول
‫جناحات سيدنا اللي بيطير ‫بيهم من أي مكان في الدنيا
‫لمكان تاني.
‫ساعات بيطير بيهم بره الدنيا.
‫هو شكله إيه؟
‫عادي يعني راجل زي أي راجل.
‫لا
‫الفرق بقى إن هو الأذكى
‫قدر يكون لوحده على العرش.
‫سيدنا مش ملك ولا سلطان
‫ولا حتى خليفة
‫وما فيش عرش
‫سيدنا حاجة كده روحية عظيمة.
‫مخلوق خاص.
‫أنت إيمانك طفولي قوي يا جوهر!
‫بريئ أنت أوي.
‫احنا كلنا كده.
‫ولا أنت مش مؤمن بمولانا؟
‫أنا مش مؤمن بحد.
‫وبيعمل إيه بقى اللي مش مؤمن بحد؟
‫وسط مؤمنين قلعة ألموت.
‫أنا قصتي طويلة أوي يا خيرت.
‫جربت فيها كل الأفكار وكل المعتقدات
‫مجوسي في طفولتي
‫وبعدين بوذي
‫وبعدها يهودي ومسيحي ومسلم.
‫وفي الأخر أنا شهيد.
‫وصلت لإيه؟
‫وصلت إن أنا هنا في ‫أجمل مكان ممكن أكون فيه.
‫مكان هو البديل الأعظم.
‫البديل الأعظم!
‫بديل إيه؟
‫لكل حاجة
‫الحياة واليأس والخوف
‫في الأخر الإنتحار.
‫بس هنا بقى حاجة تانية
‫هنا فيه خيال وإثارة وشغف.
‫وحتى الموت في الأخر بيجي لك ‫في أجمل صورة ممكنة.
‫الفداء والإستشهاد.
‫بزمتك فيه أحسن من كده.
‫كلامك مربك ويخوف!
‫لا لا لا
‫خليك أنت في إيمانك الطفولي.
‫والله دي أحلى حاجة فيك يا ابني.
‫وأنت خيرت؟
‫أنا!
‫أنا جاي هنا أقتل أكبر ‫عدد من السلاجقة.
‫وأتقتل وأرتاح.
‫قتلوا معظم قبيلتي.
‫وأنا قتلت أهم قائد فيهم جوه ‫خيمته وأنا ما كملتش 18 سنة.
‫وبعدين؟
‫هربت.
‫وإستخبيت في أكتر من ‫مكان لحد ما وصلت هنا.
‫ولقيت بقى فرصتي ‫الأخيرة أقتل وأتقتل وأرتاح.
‫تصبحوا على خير.
‫وأنت من أهله.
‫أنا بحبك.
‫إيه اللي خلقه ربنا بين ضلوعك؟
‫مستحيل يكون قلب!
‫في صور كتير في القرآن ‫بتتكلم عن الابن المخالف
‫اللي خرج عن طوع أبوه.
‫زي صورة الكهف والرجل الصالح.
‫وزي ابن سيدنا نوح.
‫وزي ابن سيدنا أدم اللي قتل أخوه.
‫بتحصل.
‫إن الابن يتقتل لما يكون مخالف.
‫وده لا بإرادتي ولا بقلبي
‫ده أمر الله.
‫أعوذ بالله يا أخي!
‫حتى قتل الأب لابنه!
‫عاوز تضحك على عقلي تاني؟
‫وتقنعني إنه أمر إلهي!
‫تدليس وعِند ومكابرة!
‫في سورة الكهف اللي قتل ‫الابن العبد الصالح مش الأب.
‫وابن سيدنا نوح اللي ‫قتله غروره مش أبوه.
‫ما فيش حد قتل ابنه غيرك يا حسن.
‫أنا أمرت بس.
‫ده حتى ما ندمش!
‫حتى ما طلبش العفو والسماح!
‫- أنا ولي الأمر. ‫- أنت مجنون!
‫أنت صدقت إنك فوق البشر.
‫أنت مش داعية للإمام الغائب.
‫أنت داعية لحسن الصباح.
‫رب القلعة
‫اللي يعمل أي حاجة في ‫سبيل إن العبيد يصدقوا إنه إله.
‫أنا عاذرك ومقدر حالتك.
‫وبحبك.
‫وأنا بكرهك.
‫كنتي بتحلمي بمين؟
‫كنت بحلم بيحيى على حصانه.
‫بيقولي أنا بحبك يا ‫نورهان انتظريني.
‫يا سلام على الجمال!
‫أحلامك أحلى ولا حلم الجنة؟
‫أنا بحمد ربنا إن لغاية دلوقتي ما ‫كنتش من نصيب حد من بتوع حلم الجنة.
‫هيجي دورك يا نورهان
‫ولازم تستعدي وإلا هتموتي.
‫ده أنا أموت نفسي قبل ‫ما أبقى متعة لواحد فيهم.
‫فوقي يا نورهان!
‫خلي أحلامك في النوم وبس.
‫وفي حلم الجنة
‫تخيلي إن كل مختار منهم هو يحي.
‫حسي بالنعمة اللي احنا فيها.
‫احنا في نعمة كبيرة أوي.
‫عايشين في مكان لطيف
‫بنلبس أجمل لبس
‫ونتزين
‫ونتمتع فيه.
‫هو فيه إيه أجمل من كده!
‫تعالي أحفظك حاجة ‫قبل ما تيجي تقتلنا.
‫"أَيُّها الساقي إِلَيكَ المُشتَكى
‫قَد دَعَوناكَ وَإِن لَم تَسمَع
‫وَنَديمٍ هِمتُ في غُرّتِه
‫وَشَرِبت الراحَ مِن راحَتِه
‫أَيُّها الساقي إِلَيكَ المُشتَكى
‫قَد دَعَوناكَ وَإِن لَم تَسمَع
‫لَيسَ لي صَبرٌ وَلا لي جَلَد
‫يا لَقَومي عَذَلوا وَاِجتَهَدوا
‫أَنكَروا شَكوايَ مِمّا أَجِدُ
‫مِثلُ حالي حَقُّها أَن تَشتَكي
‫كَمَد اليَأس وَذُلَّ الطَمَعِ
‫أَيُّها الساقي إِلَيكَ المُشتَكى
‫قَد دَعَوناكَ وَإِن لَم تَسمَع
‫كَبدٌ حَرّى وَدَمعٌ يَكِفُ
‫يَعرِفُ الذَنبَ وَلا يَعتَرِفُ
‫أَيُّها المُعرِضُ عَمّا أَصِفُ
‫قَد نَما حُبُّكَ عِندي وَزَكا
‫سيدنا
‫بعتذر على دخولي بدون إذن.
‫بس الأمر خطير وجلل.
‫وجدنا مجموعة من الرعاة ‫معاهم رسايل القلعة المشفرة.
‫وتفاسيرها كإنهم مننا.
‫وخرايط لمداخل القلعة السرية.
‫وحصر للغلال والطعام.
‫وكمان مكاتبات مننا للقلاع التانية.
‫بصاصين السلطان
‫بقوا وسطينا!
‫ضغطنا عليهم بكل الطرق
‫وأذقناهم من عذاب جهنم
‫ما قالوش جابوا الرسايل والشفرة ‫منين ولا كانوا رايحين بيها فين.
‫من أمتى جيش السلطان فيه ‫جنود بالقوة والشجاعة دي!
‫دول مش جنود يا سيدنا
‫دول مجموعة من نساء وبنات الرعاة.
‫أنتم في حضرة سيدنا حسن الصباح.
‫كاني أعرفك!
‫روحك مش غريبة عن القلعة.
‫وسامعك بتقولي من أجل سيدنا ‫وروحي فداء صاحب مفتاح الجنة.
‫تعالي.
‫أنتِ مين؟
‫بنت من بنات الرعاة.
‫اسمك إيه؟
‫ريحانة.
‫الرسايل اللي جبتوها ‫أنا عارف جبتوها إزاي.
‫لكن تفسير الألغاز والكلام اللي فيها
‫ما يعرفوش إلا قلة ‫قليلة جداً داخل القلعة.
‫كبار الدعاة والرفاق والمختارين.
‫إتعلمتوها من مين وإزاي؟
‫وكإنك بتدوري على حد بعينه!
‫بدور على إنسان مش موجود.
‫بعته لجهنم بإيدك.
‫حسن الصباح بيبعت المخلصين للجنة.
‫وأعداء الدعوة والإيمان فقط
‫- لجهنم ‫- ودرباس أخويا
‫في الجنة؟
‫أمي كل يوم بتسألني ‫وأنا ماعنديش إجابة
‫كان بودّي أقولك طمنيها
‫وقوليلها إن ابنك في نعيم الجنة
‫لكن أنتِ مش هتخرجي من هنا
‫أنتِ كنت من مذهبنا وبنت لدعوتنا
‫لكن الشيطان أستغل حبك لأخوكي
‫وخلاكي تروحي...
‫في طريق السلطان المغرور
‫وتنصري جنوده على مذهبك وإيمانك
‫أنا إيماني ثابت
‫ومذهبي ثابت أكتر منِك
‫وأنا واللي معايا لا بنعاون ‫السلطان ولا بنعاونك
‫الأتنين في الظلم واحد
‫أنت بعت أخويا وأخواته ‫والولاد اللي معايا لجهنم
‫وهو بيبعت جنوده للموت ‫علشان يثبت إنه انتصر عليك
‫لدرجة إن اللي ‫بيقع في أيده بيدّبح
‫يتحشي تبن
‫يتحرق ويحطوا رماده في أفواهنا
‫دم بيولّد دم، لكن مش ‫دم سيدنا ولا دم السلطان
‫دم رعاه...
‫والأتباع
‫مين علمِك؟
‫سيدنا
‫علّمت أخويا وأخويا علّمني
‫يعزّ عليَّ موت فتى زيك
‫بشجاعتِك وعِلمِك
‫أخوكي كان ابني وحبيبي
‫وداخل القلعة وخارجها
‫يعرفوا إن حسن ‫الصباح ممكن يقتل ابنه
‫من أجل الدعوة
‫من أجل حسن الصباح
‫من أجل الحق
‫أيها الحق...
‫كم من الجرائمِ تُرتكب باسمك!
‫مزبوط
‫كلامِك سليم يا ريحانة
‫يترموا من فوق سطح القلعة
‫حاسس روح القلعة قلقانة
‫أيام صعبة
‫عايز أتكلم مع الناس
‫أنهي ناس؟
‫كل الناس
‫كل شباب المؤمنين والدعاة
‫حاضر
‫أهلًا بالأحباب
‫أنتم أهلي
‫وأنتم أحبابي
‫النسَب مش نسَب الطين والدم
‫النسَب نسَب الروح
‫وأنتم روحي وأنا روحكم
‫وروحي حسّت بقلق
‫حسّت بواطنكم بتسأل...
‫مين حسن الصباح؟
‫وإيه اللي بنعمله في قلعة آلموت؟
‫وليه عددنا قليل وبنواجه العالم كله؟
‫وإيه المصير؟
‫علشان كده كان لازم أظهر
‫وأكلمكم كلام الروح للروح
‫اِعلموا يا أولادي
‫إن حسن الصباح مسلم بسيط
‫طلب من ربنا إنه ‫يعرف الحق والحقيقة
‫ونذرت على نفسي نذر
‫إن الحق والحقيقة فوق كل إعتبار
‫في سبيل الحق حسن الصباح قتل ابنه
‫الحسين رحمة الله عليه
‫في سبيل الحق جلدت أعزّ أصحابي
‫زيد ابن سيحون
‫وفي سبيل الحق أرسلت برزك للموت
‫أنا بينكم ومنكم
‫ماليش غرض في الدنيا إلّا الحقيقة
‫وأهم سؤال
‫ليه مفتاح الجنة مع حسن الصباح؟
‫لإن مفتاح الجنة ‫لخادم الحقيقة وحده
‫كل واحد فيكم حسن الصباح
‫لإن روحي موصولة بروحكم
‫وأنا روحي فداكم
‫- الله الله ‫- الله الله
‫التاريخ دلوقتي بنفسه شاهد علينا
‫واحنا بنحاوط قلعة إبليس
‫أي راعي...
‫أو بدّوي أو أي مخلوق هيعدي في ‫الأرض اللي بينا وبين قلعة آلموت
‫يتقتل
‫هو وحصانه وغنمه
‫أنا عايز قلعة آلموت ‫تبقى مُحاطة بنار جهنم
‫واللي فيها
‫إمّا أموات
‫أو جثث محروقة لو ‫بس فكّروا يخرجوا
‫وكل راس باطني ‫من اللي جوه القلعة
‫هتجيلي هنا
‫هدّي للي قطعها 100 دينار دهب
‫ودلوقتي مش عايز نوم
‫الكل يستعد
‫- الله أكبر ‫- الله أكبر
‫هو إيه اللي هناك ده؟
‫ده معسكر السلجوقيين
‫السلجوقيين! عاش السلطان بركياروق
‫وطي صوتك!
‫قائد داود
‫لقينا الأتنين دول ‫بيحوموا حوالين المعسكر
‫الأتنين دول بالبساطة دي يا جاهل!
‫ده واحد فيهم شاعر من أهم شعراء ‫العالم، مش شاعر وبس، لا...
‫ده شاعر وعالم وفقيه
‫حاجات كتيرة أوي
‫أشكرك والله على كلامك وترحيبك
‫وأكيد طبعًا بصحبته ‫شخصية عظيمة زيه
‫- أنا يا مولاي... ‫- طبعًا طبعًا
‫ده صهبان
‫من علماء الفلك الكبار وفيلسوف
‫وياما نضف عقول وصنفرها ‫كده، ودعك عنها الوسخ
‫كفاية بقى
‫تقدر تقول بلّان العقول
‫بلّان العقول، تعبير جميل
‫تعبير مجازي يا مولانا القائد
‫أصل ده طريق خطر أوي ووعِر
‫وكأنكم جايين من قلعة آلموت
‫ربنا وحده هو اللي ‫نجانا من المرور جنبها
‫لما الرعاة شاوروا لنا عليها
‫شوفتها كده من بعيد زي الشيطان ‫المجنون اللي فارد ظل غروره للسما
‫هربنا بأقصى سرعة طبعًا يعني
‫لقينا نفسنا هنا، ولله الحمد، في ‫معسكر جيش سلطان بركياروق
‫ربنا رحيم.
‫حمد لله على السلامة، ‫وأهلًا بيكم طبعًا في معسكرنا
‫اتفضلوا
‫لولا إن المعسكر هيتحرك الصبح ‫لمهاجمة المارق حسن الصباح...
‫لكنت ضايفنكم الضيافة ‫اللي تليق بيكم طبعًا
‫ضيافة مين يا مولاي! دي أحسن حاجة ‫تعملها إنك تخلص من المجنون ده
‫ده قعد فوق في القلعة عمّال يعذب في ‫ده ويقتل في ده ما تقول حاجة يا عمر
‫ده قتل ابنه يا مولاي
‫هو فاكر نفسه مين ده!
‫ده العالم صهبان ‫شاف حسن الصباح كمان
‫تعبير مجازي يا مولاي
‫كمّل يا مولانا الصهبان
‫يظهر...
‫مولانا القائد يعني ما...
‫ماخدش باله من صهبان
‫مش فاهم
‫الكلام اللي قاله صهبان هو ‫كلام الرعاة اللي جنب القلعة
‫حكوا لنا أساطير كتيرة غالبها ‫كدب يعني ينفي العقل بسهولة
‫وقليل منها يتصدق
‫وصهبان
‫صهبان للأسف بيخلط بين ‫اللي بيسمعه واللي بيشوفه
‫ودي رتبة في العلم على ‫فكرة عالية جدًا يعني...
‫بيوصلها العالم بعد ما ‫يكون تَبحر أوي في العلم
‫فمايعرفش يفرق بين السمع والشوف
‫وبين الحقيقة والخيال
‫وماله
‫أنتم في ضيافتنا
‫اتفضلوا على الخيمة
‫اتفضلوا معايا
‫هو الراجل ده هيعمل ‫فينا إيه جوه في الخيمة؟!
‫أهم حاجة الحصار ما ينسيناش ‫المهمة اللي أتوجدنا علشانها
‫حمام زاجل جانا ‫بموت بدر الدين الجمالي
‫بمؤامرة من ابن المستعلي
‫مين قال الكلام ده؟
‫الأخبار اللي جت
‫ماحصلش!
‫اللي قتلوا المؤمنين بدعوة ‫سيدنا نزار عليه السلام
‫وأنا اللي أرسلتهم بنفسي ‫في عالم البرزخ يقتلوه
‫يطير الحمام الزاجل ‫من قلعتنا المقدسة بالخبر
‫إن أتباع سيدنا حسن الصباح ‫همَّ اللي قتلوا بدر الدين الجمالي
‫إنتقامًا للإمام نزار عليه السلام
‫أمرك يا سيدنا
‫احنا مابنعملش خرافات وأساطير
‫احنا بنعلم الناس بحقايق
‫وعقلهم القاصر ‫مايقدرش يوصلها يا زيد
‫حسن الصباح بيقتل في ‫الظاهر والباطن يا أخي
‫لإن مهمتي هي تسليم ‫أرواح غير المؤمنين لجهنم
‫وتسليم المؤمنين مفتاح الجنة
‫ودتنا في داهية يا بلّان الكلب
‫أيوة ما أصل لساني فلت
‫عايز قطعة
‫طب... طب ممكن بالراحة بس تقولي
‫- أعمل إيه؟ ‫- اِعمل عبيط
‫طوق نجاتنا في إنك تكون عبيط، فاهم؟
‫وأعمل عبيط ليه يعني؟ الله!
‫ما همَّ بيكرهوا حسن الصباح
‫ومن مصلحة الدنيا كلها إن ‫هو يغور في داهية
‫مش عن طريقي يا صهبان
‫مش عن طريقي ولا بلساني
‫مش هبقى زيه وأقتل صاحبي ‫أو أدي خنجر لحد يقتله بيه
‫هو أنت إزاي لسه بتحبه
‫أنا بحب أيامي معاه
‫أيام الصبا والشباب ‫أحلى أيام العمر
‫مابعهاش حتى لو ‫غرز خنجره في صدري
‫- القائد القائد ‫- اِعمل عبيط
‫اِرتاحوا، اِرتاحوا اِتفضلوا
‫ها؟
‫كمّل يا مولانا الصهبان
‫إيه أخبار قلعة آلموت
‫وحال حسن الصباح
‫اللي حكوا لك عنه الرعاة
‫حسن الصباح
‫ديله عجيب
‫ديل مين؟!
‫الصباح
‫ما هو كل واحد فيهم
‫له ديل
‫طوله تلات أمتار
‫وجناحين سود كبار
‫أنا أول ما شوفته.. طار
‫فخوفت
‫هو في إيه؟
‫- هو... ‫- لا مش عبيط
‫بس هو العلم لما بيزيد
‫بيبقى حاله كده
‫على العموم أنتم محتاجين ترتاحوا
‫عبدالله
‫وصّل الضيوف يستريحوا
‫تفضل واقف على باب الخيمة ‫بتاعتهم لأحسن يحتاجوا حاجة
‫سيدنا الحصار هيطّول
‫وده مش في مصلحة القلعة
‫حصار بركياروق لو استمر ألف سنة...
‫مش هيكون فيه غالب ولا مغلوب
‫وهيفضل الإيمان سلاح يرجح موقفنا
‫احنا في الأول وفي ‫الأخر قلعة وفيها فدائيين
‫وهمَّ جيش نظامي
‫واللي نتحمله في ‫سنة يتحملوه في سنين
‫القصة مش قصة إيمان يا برزك
‫بس العقل الراجح
‫جزء من الإيمان يا زيد
‫يظل الأخوة في تنافس وغيرة
‫مهما ظهر على ‫السطح من ودّ وتصافي
‫سنة الحياة من وقت أخوة يوسف
‫اتصالحوا مع بعض
‫المنتظر دايمًا كسبان يا برزك
‫والحروب مش بس في ساحة القتال
‫في حروب في الجو أكبر
‫الجو!
‫المراسلات اللي ما بين الأخوة ‫اللي طايرة في رجلين الحمام
‫والأسرار اللي ما بين ‫الأخوة في المراسلات
‫هتكون هي طوق النجاة لينا
‫خطوط سير المرسلات في السما
‫هتكون تحت مرمى سهامنا
‫إعلم يا سنجر إن بركياروق ‫مشغول بقلعة آلموت
‫حسن الصباح والطريق ‫لأصفهان ممكن يكون غالي
‫لمّا مقاومة الصباح لجيش ‫السلطان زمانها يطول
‫وفي الإشارة ما يغني عن العبارة
‫أخي محمد
‫وصلتنا رسالتك وفهمنا الإشارة
‫وأنا معاك
‫لحين وصول الحصار الوقت اللي ‫يبقى فيه ملل الجنود أخونا وصل مداه
‫وقتها مش بس الطريق لأصفهان...
‫هيكون خالي
‫ده الطريق لنفوس الجنود واللي بَلغ بيهم ‫الملل والشوق لبيوتهم مداه هو المكسب الأكبر
‫هنكسب جيش كامل على ‫أستعداد لفك الحصار بأي تمن
‫مش عارف إزاي حسن الصباح قدر ‫يوصل لخط سير الرسايل المختومة؟!
‫ده حتى رسايلي ليهم بالإذعان ‫وارسال المدد الاجباري وصلتهم
‫طيب يا مولاي هنتصرف ‫إزاي في حصار القلعة
‫اكتب اللي هأمرك بيه
‫ورسالتي توصل للجيش ‫اللي محاصر حسن الصباح
‫في أيد فارس قبل الفجر
‫في أيد فارس!
‫جناحات الحمام مابقاش ‫ليها أمان يا تاج الدين
‫في شياطين في ‫الجو بتسبق الحمام
‫سيدي القائد، عظَّم الله ‫أجرك في مولانا السلطان
‫على الجيش التابع ‫لمولانا السلطان بركياروق
‫ان يعود للبلاد فور ‫تسلمه الرسالة السلطانية
‫يعني إيه؟
‫الأوامر العليا اتعملت للتنفيذ
‫والمبررات ده شيء ‫يخص البلاط السلطاني
‫طاعة السلطان واجب
‫طب واحنا؟
‫والانتظار والشحن والدم ‫اللي بيغلي في العروق
‫قائد داود قولنا حاجة واحدة بس ‫تبرّدنا، اللي بيحصل ده مايقبلوش عقل.
‫كل اللي أقدر أقوله لك إنك ‫كده هتعرض نفسك للموت
‫عدم تنفيذ الأوامر يعتبر خيانة
‫وكده يبقى أنا ليَّ ‫الشرف إن أنا أكون خاين
‫سليمان!
‫يحيى وسليمان وطيفور
‫خونة باطنيين
‫الحقوهم
‫الحقوا الخونة
‫الحقوهم
‫خونة
‫قائد داود أنا عندي خطة
‫أنا هدخل القلعة كإني خاين.
‫"خونة!"
‫باطني وسطكم وخاين
‫وادخل القلعة مُستنجد
‫أنا لو أعلنت خيانتك
‫أنت ممكن تموت مننا قبل دخول القلعة
‫دي مشكلتي أنا
‫أرجوك
‫عاوز مطاردة ‫حقيقية من جنودنا ليَّ
‫ويحاولوا يقتلوني
‫بجد! يحاولوا يقتلوني بجد!
‫أكيد حسن الصباح له خونة وسطينا
‫اخرج اِعلن للي فاضلين إني خاين
‫- اِعتبرنا أتنين خاينين ‫- لا
‫- أنا عايز أكون لوحدي ‫- تلاتة!
‫أخوات للممات
‫احنا بعدنا أوي